房地產

或者就噉簡稱地產，係財產嘅一種。一棟房地產會包含
一笪土地、
笪土地上面嘅建築物、加埋
笪地有嘅天然資源。
一棟房地產唔會包含笪地上面嘅動產：動產包括啲「郁得」嘅財產，即係件財產郁咗都唔會有損佢嘅價值，好似一個人啲傢俬或者汽車都係佢嘅動產，而相比之下，一笪土地或者一間屋唔郁得，或者郁咗就會明顯影響佢嘅價值；因為房地產唔包動產，就算一個人將佢啲傢俬擺喺佢擁有嘅屋裏面，啲傢俬都唔算係棟房地產嘅一部份。

自從廿世紀中起，房地產就一路都畀人視為一種有用嘅投資：由於通脹等嘅現象，有返咁上下識理財嘅人都會想攞自己嘅儲蓄買啲有升值潛力嘅財產，而唔係齋一味將啲錢儲住；事實亦表明，房地產有升值潛力，買咗仲可以攞嚟住，所以好多人以至企業都會買房地產嚟做一種投資，甚至買咗啲房地產之後唔住喺入面。據估計，喺 2020 年代初嘅美國，房地產市場嘅總值去到過萬億美金咁多。

因為房地產咁重要，房地產嘅相關課題自然引起咗唔少經濟學同金融學工作者嘅關注。呢啲工作者會剖析房地產市場嘅運作，想解答「要點樣預測房地產市場嘅變動」同埋「要用乜政策先可以有效噉管控房地產市場」等嘅問題。

法律定義

正路嚟講，一個國家或者地區嘅法律會對房地產呢隻詞作出定義。喺 2022 年，美國紐約州嘅康奈爾法律學院係噉定義房地產呢隻詞嘅：

動產泛指啲「郁得」嘅財產，相對於不動產：
好似土地、建築物、樹、泥土蘊含嘅礦物質或者井等嘅財產都係「正常情況下唔郁得」嘅，或者郁咗就會明顯噉影響佢哋嘅價值，例如一笪地位置近垃圾堆填區，住喺笪地嘅人成日都會受垃圾嘅臭味侵擾，少人想買笪地，通常就會搞到笪地嘅價低；如果家陣有位魔法師，佢施展魔法將笪地變去一個離垃圾堆填區遠嘅地方，正路就會令笪地嘅價升－笪地郁咗，佢嘅價值就明顯改變；呢啲「唔郁得」嘅財產就係不動產。
好似傢俬、交通工具或者個人電腦呢啲「郁得」嘅物品，都算係動產。房地產正常嚟講唔包動產－噉亦即係話，想像有個人因為想移民而賣咗自己棟房地產，法律上佢只係賣緊佢笪地同笪地上面嗰間屋，間屋入面啲傢俬依然係屬於佢嘅；正路嚟講，佢頂攏淨係有義務要喺限時內將啲傢俬搬走。

種類

作為投資

簡史

睇屋
裝修
室內設計
建築施工

攷

拎

Different ways to invest in real estate. Investopedia.
Real Estate. Investopedia.
Save Your Money And Buy A Home When The Real Estate Market Cools, Forbes.

地產